NBA 1953-54

H αγωνιστική περίοδος 1953-54 ήταν η όγδοη στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς κέρδισαν τους Σίρακιουζ Νάσιοναλς με 4-3 νίκες στους τελικούς και κατέκτησαν τον τίτλο. Αυτός θα ήταν και ο τελευταίος τίτλος για τους Λέικερς πριν ο σύλλογος μετακομίσει στο Λος Άντζελες το 1960.

Αξιοσημείωτα γεγονότα 
 Οι Ιντιανάπολις Ολύμπιανς διαλύθηκαν λίγο πριν την έναρξη της σεζόν, αφήνοντας την πόλη της Ιντιανάπολις χωρίς ομάδα στο κορυφαίο πρωτάθλημα μέχρι το 1976, όταν οι Ιντιάνα Πέισερς έγιναν ένας από τους τέσσερις συλλόγους που μετακινήθηκαν από την ABA κατά τη συγχώνευσή της με το NBA.
 Ένας νέος κανόνας ξεκίνησε να ισχύει για τον περιορισμό των φάουλ. Από αυτή τη σεζόν, επιτρέπονταν έως δύο φάουλ για κάθε παίκτη ανά περίοδο. Αν ένας παίκτης ξεπερνούσε αυτό τον αριθμό, θα έπρεπε να μείνει εκτός αγώνα για το υπόλοιπο της περιόδου.
 Για πρώτη φορά υπογράφτηκε σύμβαση για τα δικαιώματα προβολής αγώνων του NBA. Το τηλεοπτικό δίκτυο DuMont πλήρωσε 39.000 δολάρια στη διοργανώτρια αρχή για την τηλεοπτική κάλυψη 13 παιχνιδιών μέσα στη σεζόν.
 Ο Ρέι Φέλιξ του πανεπιστημίου του Λονγκ Άιλαντ επιλέχθηκε στο νούμερο 1 του Ντραφτ από τους Μπάλτιμορ Μπούλετς. Στο τέλος της σεζόν, ανακηρύχθηκε rookie της χρονιάς. Οι Μπόστον Σέλτικς επέλεξαν τον Φρανκ Ράμσεϊ στο νούμερο 5 και τον Κλιφ Χάγκαν στο νούμερο 21.
 Το All-Star Game της σεζόν έλαβε χώρα την Πέμπτη 14 Ιανουαρίου 1954 στο Madison Square Garden της Νέας Υόρκης. Μπροστά σε 16.487 θεατές, η Ανατολή νίκησε τη Δύση με 98-93 στην παράταση. Ο Μπομπ Κούζι των Μπόστον Σέλτικς έλαβε το βραβείο του πολυτιμότερου παίκτη.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Rookie της χρονιάς: Ρέι Φέλιξ (Μπάλτιμορ Μπούλετς)

 Καλύτερη πεντάδα
 Τζορτζ Μάικαν (Μινεάπολις Λέικερς)
 Χάρι Γκάλατιν (Νιου Γιορκ Νικς)
 Ντολφ Σέις (Σίρακιουζ Νάσιοναλς)
 Μπομπ Κούζι (Μπόστον Σέλτικς)
 Νιλ Τζόνστον (Φιλαδέλφεια Ουόριορς)

 2η καλύτερη πεντάδα
 Καρλ Μπράουν (Νιου Γιορκ Νικς)
 Εντ Μακόλεϊ (Μπόστον Σέλτικς)
 Τζιμ Πόλαρντ (Μινεάπολις Λέικερς)
 Πολ Σέιμουρ (Σίρακιουζ Νάσιοναλς)
 Μπόμπι Γουάνζερ (Ρότσεστερ Ρόγιαλς)

Πλέι-οφ

Ημιτελική φάση 
Οι τρεις πρώτες ομάδες κάθε κατηγορίας στην κανονική περίοδο προκρίθηκαν στην ημιτελική φάση, όπου έπαιξαν σε ένα μίνι τουρνουά μεταξύ τους. Την πρόκριση για τους τελικούς των κατηγοριών πήραν οι δύο πρώτες στη νέα βαθμολογία. Το έκτο παιχνίδι στη Δυτική κατηγορία μεταξύ των Λέικερς και των Ρόγιαλς δεν χρειάστηκε να γίνει, καθώς οι δύο ομάδες είχαν ήδη πάρει την πρόκριση για τους τελικούς και οι Λέικερς κρατούσαν το πλεονέκτημα έδρας από τη θέση τους στην κανονική περίοδο. Αντίθετα, το έκτο παιχνίδι στην Ανατολική κατηγορία μεταξύ των Νάσιοναλς και των Σέλτικς έγινε κανονικά, αφού οι δύο ομάδες είχαν τερματίσει με τον ίδιο αριθμό νικών-ηττών στην κανονική περίοδο και το πλεονέκτημα έδρας μεταξύ τους δεν είχε κριθεί μέχρι εκείνη τη στιγμή.

 1ος αγώνας (16 Μαρτίου): Ρότσεστερ Ρόγιαλς - Φορτ Γουέιν Πίστονς 82-75
 2ος αγώνας (17 Μαρτίου): Μινεάπολις Λέικερς - Ρότσεστερ Ρόγιαλς 109-88
 3ος αγώνας (18 Μαρτίου): Φορτ Γουέιν Πίστονς - Μινεάπολις Λέικερς 85-90
 4ος αγώνας (20 Μαρτίου): Μινεάπολις Λέικερς - Φορτ Γουέιν Πίστονς 78-73
 5ος αγώνας (21 Μαρτίου): Φορτ Γουέιν Πίστονς - Ρότσεστερ Ρόγιαλς 71-89
 6ος αγώνας (23 Μαρτίου): Ρότσεστερ Ρόγιαλς - Μινεάπολις Λέικερς (Δεν έγινε)

 1ος αγώνας (16 Μαρτίου): Νιου Γιορκ Νικς - Μπόστον Σέλτικς 71-93
 2ος αγώνας (17 Μαρτίου): Μπόστον Σέλτικς - Σίρακιουζ Νάσιοναλς 95-96 (παρ.)
 3ος αγώνας (18 Μαρτίου): Σίρακιουζ Νάσιοναλς - Νιου Γιορκ Νικς 75-68
 4ος αγώνας (20 Μαρτίου): Μπόστον Σέλτικς - Νιου Γιορκ Νικς 79-78
 5ος αγώνας (21 Μαρτίου): Νιου Γιορκ Νικς - Σίρακιουζ Νάσιοναλς 99-103
 6ος αγώνας (22 Μαρτίου): Σίρακιουζ Νάσιοναλς - Μπόστον Σέλτικς 98-85

Τελική φάση

Παραπομπές

Εξωτερικοί σύνδεσμοι 
Αγωνιστική περίοδος 1953-54 στο NBA.com
Περίληψη αγωνιστικής περιόδου 1953-54 στο Basketball-Reference.com